 **РЕПУБЛИКА БЪЛГАРИЯ**

 Министерство на здравеопазването

 Регионална здравна инспекция - Благоевград

**(341) ПРОЦЕДУРА ЗА Предоставяне на специални формуляри на аптеки за поръчка на лекарствени продукти, съдържащи наркотични вещества**

**Нормативна уредба:**

Чл. 62 и чл. 63 от Закон за контрол върху наркотичните вещества и прекурсорите (ЗКНВП),

Наредба № 21 от 12.10.2000 г. за изискванията към документацията и отчетността при извършване на дейности с наркотични вещества и техните препарати

Наредба № 28 от 31.05.2001 г. за условията и реда, при които лечебните заведения, в които няма аптека могат да закупуват, съхраняват и отпускат наркотични вещества.

**Срок:**

**До 1 ден** от получаване на заявлението.

**Необходими документи:**

1. Заявление по образец
2. Документ, удостоверяващ внесена сума на стойността на заявените кочани със специални формуляри по сметка на РЗИ или на каса в брой

**Осъществяване на процедурата**

 Заявлението за предоставяне на специални формуляри за поръчка на наркотични вещества се адресира до Директора на РЗИ. Заявлението, заедно с приложения платежен документ, се подава в звеното за административно обслужване в РЗИ-Благоевград чрез инспектора по наркотични вещества и се завежда в деловодната книга.

Покупката на формулярите се регистрира от инспектора по наркотичните вещества в хартиен дневник съгл. чл.13, ал.4 от Наредба 21/2000 г.

**Срок на действие**: съответстващ на документа.

**Банковата сметка на РЗИ-Благоевград се намира на уеб сайта в рубриката** [**«Контакти»**](https://www.rzibl.org/?page_id=371)

гр. Благоевград, ул. „Братя Миладинови“ № 2,

тел.: 073/88 87 01, факс: 073/58 20 50, e-mail: rzibl@rzibl.org

www.rzibl.org